لچه
مریم یادگاری
زندگی مرک ءِ دامن ءَ بستگ
شپ هیالانی چادر ءِ لمب ءَ
کَد هما مهرانی چراگ روک اِنت
وابے ءَ بُست کُت مهرءِ درگاه ءَ
شپ جَتیں زند ءُ واهگ اوستانی
تئی هیالانی سرجمیں بادگیر
زند ءِ اَرواه ءَ بَستگوں مهکم
شپ تئی لنٹانی پَنّ ءُ مزواک اِنت
روچ تئی مهر ءِ گڈی دیدار اِنت
شینک تئی شهر ءِ دامن ءِ شار اِنت
چو گُش ئے اِستیں بَستگیں زلپ اَنت
دل هیالانی لَهمُکیں کَوش ءَ
دُّرین گُش ئے بُروان ءِ کمان ءَ اِنت
زند تئی چاگرد ءِ نِوان ءَ اِنت
کَد هما مهرانی کلات کوهیں
که اَبدمان اِنت گلزمین پاکیں
بَچ تئی هونانی هَمُک ڈک ءَ
چو سِلاه بَند اَنت سنگرا‎ں کوهے
پاداِش ماں بزبانی سواس ریزیں
آپ اِش ماں کنڈوانی لُرّیں نوکاپ
که وتن آجو اِنت هَمُک زید ءَ
په بلوچستان ءَ شنک ءُ کولیگاں
په بلوچستان ءَ شنک ءُ کولیگاں